Sherbrooke - Wikipedia

# Sherbrooke

### vanuit Wikipedia, die vrye ensiklopedie.

Die logo van Sherbrooke

Sherbrooke is 'n stad in die suid-ooste van die Franstalige Kanadese provinsie Québec met 145 224 inwoners (2005). Dit is die grootste stad in die Estrie-gebied en die vierde grootste metropolitaanse gebied in die provinsie, wat in die vroeë 19de eeu deur Engelstalige lojaliste gestig is. Sherbrooke is vandag 'n oorwegend Franstalige stad en die setel van twee universiteite, die Franstalige Université de Sherbrooke en die Engelstalige Bishop's University.

## [wysig] Geskiedenis

Die Raadsaal van Sherbrooke

Die eerste setlars in die omgewing van Sherbrooke is Amerikaanse lojaliste, wat hulle in die jaar 1793 in die gebied gevestig het. Gilbert Hyatt, 'n boer uit Schenectady (deelstaat New York) rig hier in 1802 'n meelblommeul op. Die dorp "Hyatt's Village" kry in 1818 ter ere van die goewerneur-generaal Lord Sherbrooke sy huidige naam, wat weens die frankofone karrakter van die stad nou hoogs omstrede is.

Die stad brei op 1 Januarie 2002 danksy die samesmelting met die voorstede Ascot, Bromptonville, Deauville, Fleurimont, Lennoxville, Rock Forest en Saint-Élie-d'Orford aansienlik uit.

## [wysig] Geografie en ekonomie

Sherbrooke is geleë by die samevloeiing van die Saint-François- en Magogriviere. Dit is 'n belangrike landbougebied vir melkboerdery. Die plaaslike hokkiestokbedryf is die grootste ter wêreld.

## [wysig] Besienswaardighede

- Sherbrooke Village is 'n outentieke dorp en opelugmuseum uit die sestigerjare van die 19de eeu. Houtwerkers en skeepsbouers wys hier die ou ambagte en tegnieke van die pioniers. Die gerestoureerde geboue sluit 'n kunswinkel, woonhuise, 'n apteek, 'n poskantoor en die ou kerk in.

## [wysig] Eksterne skakels

- Die amptelike webwerf van Sherbrooke

Ontsluit van "http://af.wikipedia.org../../../s/h/e/Sherbrooke.html"

Kategorie: Québec

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Esperanto
- Español
- Français
- Português
- Svenska